**Valsts sabiedrībai ar ierobežotu atbildību**

**„Jaunais Rīgas teātris”**

jrt@jrt.lv

**Par valsts sabiedrības ar ierobežotu atbildību „Jaunais Rīgas teātris” 2020.gada pārskatu**

# Saskaņā ar Publiskas personas kapitāla daļu un kapitālsabiedrību pārvaldības likuma 12.panta pirmo daļu un 66.panta pirmās daļas 1. un 2.punktu, Kultūras ministrija valsts kapitāla daļu turētāja pārstāves – valsts sekretāres Daces Vilsones personā, kura rīkojas uz Kultūras ministrijas 2019.gada 9.janvāra rīkojuma Nr.2.3.-1-12 „Par valsts kapitāla daļu turētāja pārstāvjiem” 1.1.6.punkta pamata, pārstāvot visu valsts sabiedrības ar ierobežotu atbildību „Jaunais Rīgas teātris”, reģistrācijas Nr.40003094953, (turpmāk – kapitālsabiedrība) reģistrēto pamatkapitālu un iepazīstoties ar kapitālsabiedrības valdes ziņojumu par kapitālsabiedrības 2020.gada pārskatu un kapitālsabiedrības zvērināta revidenta – sabiedrības ar ierobežotu atbildību „Baltic Audit”, reģistrācijas Nr.40103888857, 2021.gada 22.aprīļa ziņojumu, nolemj:

1. Apstiprināt kapitālsabiedrības 2020.gada pārskatu.
2. Noteikt, ka kapitālsabiedrības 2020.gada tīrā peļņa 6 978 *euro* (seši tūkstoši deviņi simti septiņdesmit astoņi *euro*, 00 centi) atbilstoši Ministru kabineta 2019.gada 24.septembra rīkojuma Nr.454 „Par valstij dividendēs izmaksājamo valsts sabiedrības ar ierobežotu atbildību „Jaunais Rīgas teātris” peļņas daļu” 2.punktam tiek novirzīta kapitālsabiedrībai deleģēto valsts pārvaldes uzdevumu īstenošanai kultūras jomā atbilstoši kapitālsabiedrības vidēja termiņa darbības stratēģijai 2019. – 2021.gadam, lai nodrošinātu ilgtermiņa attīstību un augstvērtīgu māksliniecisko darbību.
3. Uzdot kapitālsabiedrības valdei normatīvajos aktos noteiktajā kārtībā un termiņos iesniegt apstiprināto kapitālsabiedrības 2020.gada pārskatu, zvērināta revidenta 2021.gada 22.aprīļa ziņojumu un dalībnieku sapulces lēmumu par 2020.gada pārskata apstiprināšanu attiecīgajām institūcijām.

Valsts kapitāla daļu turētāja pārstāve (paraksts\*) D.Vilsone

\* Dokuments ir parakstīts ar drošu elektronisko parakstu

Katajs 67330327

Marcis.Katajs@km.gov.lv